GiliGold/VAD_KnessetCorpus huggingface dataset:
תומר רוזנר:
 נשלח מכתב של היועצת המשפטית לכנסת – אני מקווה שאדוני קיבל אותו – ליושבי-ראש הוועדות ולפונים, שמדגיש את החשיבות של הופעת נציגי הממשלה בפני הכנסת כדי שתוכל לקיים את תפקידה, ואת החומרה שבה יש לראות הימנעות של נציגי ממשלה או נציגים - - -
מיקי לוי:
חה"כ סעדה, בבקשה – היועץ המשפטי מדבר על מכתב נוסף
משה סנה:
חשבתי שאתה רוצה להגיד לי בוקר טוב
מיקי לוי:
אתה יודע, נהוג שמי שנכנס הוא אשר אומר בוקר טוב
משה סנה:
אה, כן?
מיקי לוי:
וחוץ מזה, איחרת
מיקי לוי:
 אני אמרתי להם בוקר טוב
משה סנה:
לא איחרתי
משה סנה:
 הייתי בוועדת הכנסת
מיקי לוי:
אז עזוב, מה התירוצים
מיקי לוי:
 הם הגיעו בזמן, אמרתי להם, ברוכים הבאים, אני שמח שאתם פה
תומר רוזנר:
אסיים בשני דברים
תומר רוזנר:
 האחד הוא שצריך לראות בחומרה את העובדה שגופים מבוקרים אינם מתייצבים בפני הוועדה ובכך עלולים לסכל את עבודתה לחלוטין, וזה יפגע בפיקוח הפרלמנטרי של הוועדה על עבודת הממשלה
תומר רוזנר:
 והדבר השני הוא לגבי החלטה שאתם אמורים להצביע עליה
תומר רוזנר:
 החוק קובע שלצורך קבלת החלטה כזו נדרש רוב של חברי הוועדה שיתמכו בהוצאת הזימון המחייב, כך שאם לא יהיה רוב כזה, הוועדה לא תוכל להוציא צו או מה שמכונה צו הבאה
משה שמעון רוט:
סליחה, קודם  כל, עוד פעם בוקר טוב
מיקי לוי:
בוקר אור
משה שמעון רוט:
בוקר טוב לכל אלה שנכנסו במאוחר
משה שמעון רוט:
 אם לא יהיה צו הבאה, מה יהיה הצעד הבא של הוועדה?
מיקי לוי:
על ראשינו תהיה אי ביקורת ואם יקרה משהו – על ראשינו ואנחנו לא נקיים את תפקידנו
מיקי לוי:
 מכיוון שזו ביקורת עבת-כרס, והאירועים היו לא בעיר אחת, לא בשתיים, זה הקיף את כל המדינה, צריך לקיים כאן דיונים לא שעה ולא שעתיים
מיקי לוי:
 זה דיון כבד מאוד, כבד מאוד-מאוד
מיקי לוי:
 ולכן אני לא יכול להסתפק במכתב
מיקי לוי:
 זה לא כמו שמישהו לא הגיע – תשלח לי
תומר רוזנר:
הוועדה לא נוהגת ככה
מיקי לוי:
וגם הוועדה לא נוהגת כך
מיקי לוי:
     חה"כ ביסמוט וחה"כ סעדה, אני מבקש לחזור עבורכם
מיקי לוי:
 הוועדה ביקשה לקיים דיון בנושא ערים מעורבות וביקורת שהוציא מבקר המדינה
מיקי לוי:
 ברוכה הבאה
מיקי לוי:
 אני שמח שהליכוד שלח את כל התותחים
בועז ביסמוט:
אני מאוד אוהב את היחס האישי שאנחנו מקבלים פה
בועז ביסמוט:
 אנחנו נבוא כל יום
מיקי לוי:
אתה רואה, חה"כ ביסמוט, אצלי תמיד יחס אישי
מיכל שיר סגמן:
אדוני היושב-ראש, הם פשוט לא הגיעו לוועדות במשך שנתיים והם בכלל לא הקימו את הוועדה לביקורת המדינה, אז עכשיו להגיע - - - הם מתרגשים מהאירוע, אז הם שולחים את כולם
משה סנה:
לא, הבנתי שהוא היה נותן את היחס האישי לדודי אמסלם, אז עכשיו הוא נותן גם לנו
משה סנה:
 אנחנו מאוד נרגשים
מיקי לוי:
חה"כ סעדה, אני חושב שתיקח את הדברים האלה בחזרה
מיקי לוי:
לך תעבור על כל הצילומים
משה סנה:
אני הבנתי שנתת לו יחס אישי
משה סנה:
אני יודע ממנו שנתת לו יחס – לא אמרתי יחס שלילי או חיובי, אמרתי יחס אישי
מיקי לוי:
הבנתי אותך
משה סנה:
גם אני הבנתי אותך
משה סנה:
 גם אני יודע
מיקי לוי:
     חה"כ ביסמוט, אני מבקש את תשומת ליבך
מיקי לוי:
 אני מבקש מכל אלה שנמצאים – בבקשה, אדוני, שב, בבקשה
מיקי לוי:
 אל תפריע לי
מיקי לוי:
     הוועדה לביקורת המדינה מחויבת, על פי חוק, לדון בכל דוחות מבקר המדינה
מיקי לוי:
 אחד הדוחות הקשים יותר בביקורות המדינה – ואני דן כבר חודשיים וחצי, לרוב אני דן פה לבד – ומזה חודשיים וחצי הוועדה מנסה בכל דרך לזמן את המפכ"ל ואת מפקד משמר הגבול כדי לדון באירועים החמורים שהיו
מיקי לוי:
 מי שלוחץ על הוועדה הם ראשי ערים שהם משויכים לליכוד, זה היה בערים שלהם
מיקי לוי:
     בתחילת הדרך אפילו הצעתי למשטרה תוכנית
מיקי לוי:
 חברי הכנסת שמעו אותה לפני שאתם הגעתם, ואמרתי, קחו שלוש פלוגות מג"ב במילואים, תשייכו אותה לעיר אחת, המשטרה עשתה את זה הרבה יותר גדול, מפקד פלוגה יבוא לשלושה ימי אימון, העיר תחולק לשלוש או לארבע, יכיר את מובילי הדעה בשטח שלו, את הרחובות בשטח שלו, את המתנ"סים בשטח שלו, את המסגד בשטח שלו, את בית הכנסת בשטח שלו, יכיר את האנשים העובדים – ואם יהיה אירוע וגם יעשה מילואים ונוכחות בשטח עצמו
מיקי לוי:
 אם יהיה אירוע, הוא יוכל לבוא ישר ולהתחיל לעבוד
מיקי לוי:
 יותר מכך, את מחסני החירום של אותה פלוגה הצעתי להקים באותה עיר, באותו מקום, כדי  לחסוך זמן
מיקי לוי:
     מזה חודשיים וחצי הוועדה מנסה לזמן את המפכ"ל ואת השר, לקיים דיון מהותי, מה קרה, איך קרה, היה מודיעין, לא היה מודיעין, יש היערכות, מה ההיערכות לעתיד
מיקי לוי:
 אם לצורך העניין יצטרכו מחר מובילי טנקים לעבור בוואדי ערה ולא תהיה היערכות נכונה, זה על הראש שלנו
מיקי לוי:
 ולכן אני אומר לכם, כל מה שביקשתי, וזה לא פוליטי ואל תהפכו את זה לפוליטי – הוועדה מחויבת לדון בדוח המבקר של שומר חומות
מיקי לוי:
 יש כאן חמישה מכתבים, פניות, ונשלחו מיילים לשר, עם אפשרויות לכל מיני תאריכים, רק שיבוא לדיון
מיקי לוי:
 לא ביקשתי שהשר יבוא, זה לא היה בתקופתו של השר
מיקי לוי:
 ולכן הדיון הוא דיון מקצועי, מהותי, הוא לא פוליטי, לא צריך להפוך כל דבר לפוליטי
מיקי לוי:
     שלחתי גם שני מכתבים מפורטים שמונחים כאן ליושב-ראש הכנסת, שבהם אני מבקש את הסיוע שלו
מיקי לוי:
 בתפקידי הקודם, לא הייתי מעז לא לענות לחבר כנסת כשמשרד החקלאות לא השיב על פנייה שלו ולא לתת לו סיוע
מיקי לוי:
כל פעם אני אתחיל מחדש, טלי?
טלי גוטליב:
לא, הכול בסדר
טלי גוטליב:
 המזכירה שלי פה
טלי גוטליב:
 כולם שומרים לנו על האינטרסים
מיקי לוי:
האינטרסים האלה
מיקי לוי:
     ולכן, לא נותרה בידי ברירה, למרות כל הניסיונות וההשתדלויות, גם אצל יושב-ראש הכנסת – שתי פניות, חמש פניות למשרד לביטחון פנים, לשר
מיקי לוי:
 הוא אמר, אבל אני רוצה לבוא, אמרתי, תבוא, למרות שזה לא בזמנך, אף אחד לא אומר לך לא לבוא, אני לא יכול להגיד לך לא לבוא, אבל לא יכול להיות שעל פי חוק, הוועדה הזו לביקורת המדינה לא  תדון בדוח מבקר המדינה
מיקי לוי:
 אם אנחנו לא נדון, ואתם תכשילו את זה פוליטית, זה בסדר, כל אחד מאיתנו ייקח את האחריות
מיקי לוי:
 בבקשה, אם מישהו רוצה להגיד משהו
מיקי לוי:
 חה"כ חילי טרופר, בבקשה
חילי טרופר:
רציתי לשאול, למה מי שמתנגד מתנגד?
טלי גוטליב:
מה, להזמין את המפכ"ל, חילי?
חילי טרופר:
כן
טלי גוטליב:
מה אתה צריך פה את המפכ"ל? מה, אתה מסתלבט?
חילי טרופר:
למה?
טלי גוטליב:
עכשיו ברצינות
טלי גוטליב:
 אתה מרשה לי להיות דוגרית?
חילי טרופר:
כן, אבל בנחת
טלי גוטליב:
אני תמיד בנחת
טלי גוטליב:
 אני בשיא הנחת שלי
חילי טרופר:
יחסית אלייך, כן
טלי גוטליב:
אז אני בנחת שלי
חילי טרופר:
תנסי עוד קצת
טלי גוטליב:
אפשר להיות בנחת כמוך ולומר דברים מאוד משונים, ואפשר להיות נוקב כמוני ולומר דברים רגילים ולגמרי סטנדרטיים
טלי גוטליב:
     עכשיו אני אומרת בשיא הרצינות – אנחנו לא צריכים פה את המפכ"ל בשום צורה שהיא, גם לא על הדוח הזה, פרובוקציה,  ואני מאוד מכבדת את היו"ר, ואני עדיין אומרת לך, אין בו צורך, שנינו מבינים את זה, כולנו מבינים את זה, אני לא צריכה פה את המפכ"ל כדי לעורר פרובוקציה
טלי גוטליב:
 תגיד לי שאלה אחת, אחת, מדוח המבקר, שאתה רוצה לשאול את המפכ"ל באופן אישי, תן לי אחת כזו
מיקי לוי:
מדוע איחרו שלושה ימים ולא הגיבו כוחות? תגידי לי
טלי גוטליב:
ואת זה אתה רוצה לשאול פה?
מיקי לוי:
 הוא היה מפקד האירוע
מיקי לוי:
 הוא היה מפקד האירוע ויש לו אחריות שילוחית, טלי
טלי גוטליב:
לא, אין לו אחריות שילוחית
מיקי לוי:
אל תבלבלי את המוח
מיקי לוי:
 זה נהדר שאני יכול להגיד שהמפכ"ל לא אחראי על מה שקרה, כמו שאני יכול להגיד שרמטכ"ל לא אחראי על מה שקורה
טלי גוטליב:
לפני שאתה שואל את המפכ"ל, העברת לו שאלות כתובות לפני שאתה רוצה להביא אותו בכוח?
מיקי לוי:
הדוח מונח על שולחנו מזה כמעט עשרה חודשים
טלי גוטליב:
מיקי, אני חברה בוועדה הזו רק חודשיים
מיקי לוי:
וחצי
טלי גוטליב:
 אם אנחנו רוצים להיות רציניים ולא פרובוקטיביים - - -
חילי טרופר:
רגע, היושב-ראש, אני יכול לסיים?
טלי גוטליב:
אם אנחנו רוצים להיות רציניים ולא פרובוקטיביים - - -
מיקי לוי:
זה ממש לא פוליטי ולא פרובוקטיבי
מיקי לוי:
 אל תיקחו את זה לשם
טלי גוטליב:
 אבל אתה יודע שאני לא, נכון? הרי אתה רואה אותי בוועדות משנה
מיקי לוי:
עצם השאלה שלך, באמת, כאיש מקצוע אני אומר לך, אם לא הייתי שם - - -
טלי גוטליב:
אדוני היו"ר, להזמין בכוח זה נראה לי משונה
מיקי לוי:
איזה כוח? טלי, איזה כוח? את לא היית פה
מיקי לוי:
 אבל תקשיבי, חמש פניות – חמש פניות – איזה תאריך שאתם רוצים, לא נענינו אפילו, הרשות המחוקקת שאחראית על ביצוע של הרשות המבצעת
טלי גוטליב:
יופי
טלי גוטליב:
 למי שלחנו את זה?
מיקי לוי:
לשר
מיקי לוי:
 לא למפכ"ל
טלי גוטליב:
אז אני לא רוצה - - - אתה רוצה שאני אצביע על הזמנה של המפכ"ל?
משה סנה:
מה אתה רוצה, מיקי? מה אתה רוצה?
מיקי לוי:
אני רוצה לקיים דיון מהותי
מיקי לוי:
 אני מחויב לקיים דיון מהותי
טלי גוטליב:
אז בואו נזמין את הדיון בצורה רצינית את המפכ"ל, לא דרך השר
טלי גוטליב:
 אני לא אזמין בכוח
טלי גוטליב:
 מתי הוצאתם לו הזמנה?
תומר רוזנר:
 גברתי, גברתי, לפי התקנון - - -
טלי גוטליב:
למה אתה חייב לפנות לשר?
מיקי לוי:
אבל תומר, היועץ המשפטי, רוצה להגיד - - -
טלי גוטליב:
למה? מכוח מה?
מיקי לוי:
שקט, שקט
טלי גוטליב:
מכוח מה? אדוני היו"ר, למה אי אפשר לפנות ישירות לזימון מפכ"ל וצריך לפנות דרך השר?
תומר רוזנר:
זה הנוהל
מיקי לוי:
זה הנוהל
טלי גוטליב:
מה זה - - - נוהל?
מיקי לוי:
את רוצה לשנות? זה תקנון הכנסת
טלי גוטליב:
אבל איפה זה כתוב בתקנון הכנסת?
מיקי לוי:
אבל זה תקנון הכנסת, זה כתוב
קריאה:
אה, הבעיה שלך עכשיו זה הפרוצדורה?
טלי גוטליב:
תזמין את המפכ"ל, המפכ"ל יגיע
מיקי לוי:
טלי, אל תשתלטי לי על הדיון
מיקי לוי:
 חה"כ חילי טרופר, אני מבקש את רשותך – בבקשה, תומר
תומר רוזנר:
אני רק אומר, תקנון הכנסת קובע במפורש שכאשר מבקשים לזמן נושא משרה - - -
משה סנה:
בצו הבאה?
תומר רוזנר:
לא בצו הבאה
תומר רוזנר:
 בזימון רגיל, זימון שגרתי – הזימון נעשה באמצעות השר הנוגע לדבר
טלי גוטליב:
הבנתי
טלי גוטליב:
 ומה השר הגיב? למה הוא לא הזמין את המפכ"ל? יש תשובות שצריך לתת
מיקי לוי:
הוא לא הגיב אפילו
טלי גוטליב:
אז יפה
טלי גוטליב:
 אז לפני שאנחנו מביאים מישהו בכוח, אנחנו נדאג לזמן - - -
מיקי לוי:
תגידי לי, חמש פניות - - -
טלי גוטליב:
אני אפנה לשר
מיקי לוי:
תקשיבי, טלי
מיקי לוי:
 שתי פניות ליושב-ראש הכנסת
מיקי לוי:
 גם אם אני לא יושב-ראש ועדה – כשחבר כנסת היה אומר לי שהוא לא קיבל תשובה ממשרד החקלאות, אני הייתי מייצג אותו בפני משרד החקלאות
מיקי לוי:
 אבל פה אפילו תשובה אין
טלי גוטליב:
אני אפנה לשר, ואני אשאל את השר לפני שמצביעים על דבר כזה
טלי גוטליב:
 בעיניי, זה לא מכבד
מיקי לוי:
את יודעת מה? אני מקבל את זה
מיקי לוי:
 אני דוחה את הדיון הזה עד ליום שני
מירב בן ארי:
 למה? למה?
מיקי לוי:
כי הם יצביעו נגד
טלי גוטליב:
אנחנו נצביע נגד
טלי גוטליב:
 יש לנו פה רוב
מיקי לוי:
שלחו אותם להצביע
מירב בן ארי:
הוא לא מוכן לשלוח את המפכ"ל
מיקי לוי:
מירב, מירב, שנייה
מיקי לוי:
 מירב, יש כאן חברי כנסת שלא היו פה אף פעם
מיקי לוי:
 שלחו אותם להצביע נגד
מירב בן ארי:
אז תן לי לעזור לך
מיקי לוי:
רגע, אני אסביר
מיקי לוי:
 למרות שזה לא פוליטי, למרות שזה לא פוליטי
מירב בן ארי:
 שנייה, שנייה
מירב בן ארי:
 זה מדהים אותי
מיקי לוי:
רק שנייה
מיקי לוי:
 חה"כ מירב, זכות הדיבור הייתה של חילי טרופר
חילי טרופר:
אני רק רוצה להגיד לכם משהו
חילי טרופר:
 האמת היא שהיחיד בחדר שאמור לדאוג מזה זה אני, כי אני הייתי אז שר והייתי בקבינט באותם ימים של שומר חומות
קריאה:
היית שר?
חילי טרופר:
כן, והייתי בקבינט גם
חילי טרופר:
 אני זוכר את הימים האלה מצוין, כולל את הכשלים שהיו בכל הרבדים - - -
משה סנה:
ראו אותם
משה סנה:
 כולנו ראינו את הכשלים
חילי טרופר:
רגע, שנייה
חילי טרופר:
 לכן אני באמת מבקש מכם, נראה לי שגם אתם נבוכים ואתם מגינים באוטומט על בקשה סופר-לגיטימית
חילי טרופר:
 אתם מדברים הרבה על הכוח של הכנסת - - -
משה סנה:
אבל למה צו הבאה?
חילי טרופר:
רגע, משה
חילי טרופר:
 הינה, אני אגיד לך למה
משה סנה:
צו הבאה מתקשר לי למעצר
חילי טרופר:
רגע, רגע
חילי טרופר:
 שנייה
טלי גוטליב:
אתם רוצים לתת לי חמש דקות רגע? אפשר רגע?
מירב בן ארי:
לכי לעשר
חילי טרופר:
רק נעשה סדר איך זה קרה
חילי טרופר:
 היושב-ראש פנה בדרך המקובלת, על פי הפרוצדורה, לא פעם, לא פעמיים, לא שלוש ולא ארבע
חילי טרופר:
 הוא פנה חמש פעמים
מיקי לוי:
שבע פעמים
חילי טרופר:
לא היה שום ניסיון לעשות פה סיבוב על אף אחד
חילי טרופר:
 זה אולי הנושא הכי חמור שהיה פה בשנים האחרונות
חילי טרופר:
 היה דוח של ביקורת המדינה, אגב, לפני הממשלה הזו, זה לא קואליציה או אופוזיציה
חילי טרופר:
 רצו לקיים דיון ענייני על מה שעלה שם, הזמינו את המפכ"ל בדרך המקובלת כמה פעמים, השר אפילו לא ענה והוא לא השאיר לנו ברירה
חילי טרופר:
 אם יש לכם דרך להביא אותו בלי להביך, בלי צו הבאה, בלי הקונוטציות – בשמחה, אבל דרך המלך פשוט לא הולכת
חילי טרופר:
 למה להגן על זה?
משה סנה:
אנחנו מנסים לברר את זה
משה סנה:
 אנחנו לא מגינים, אנחנו מבררים את העובדות כי מוזר לי שהשר לא עונה
מירב בן ארי:
הכנסת הזאת היא הסמרטוט של הממשלה, זה ברור, אין שאלה
מירב בן ארי:
 ממה נפשך? אני הייתי יו"ר הוועדה לביטחון פנים, כשעוד לא הייתה הוועדה לביטחון לאומי, וכל חודש או חודש וחצי, כשהיו דיונים - - - הגיע המפכ"ל, לא הרבה, אבל הגיע
מירב בן ארי:
 הינה, בבקשה, הבאתי לכם דיון בוועדה לבט"פ, מוגש ממפקד מג"ב על סיכום שומר חומות
מירב בן ארי:
 לפחות אצלי היו שלושה או ארבעה דיונים, הבאתי גם הוכחה כדי שתראו שהם הכינו, הכול מוכן
מירב בן ארי:
 מה כואב לכם? תנו למפכ"ל להגיע
משה סנה:
הבעיה היא בצו הבאה
מירב בן ארי:
לא, תן לי לסיים כי בכנסת אני מבינה יותר ממך
מיקי לוי:
אבל הוא לא בא
משה סנה:
מירב, מירב, לא מדברים ככה
משה סנה:
 אני לא מדבר אלייך ככה
מירב בן ארי:
די כבר עם ה"לא מדברים" הזה
מירב בן ארי:
 מי ישמע מה אמרתי
בועז ביסמוט:
עם כל הכבוד, את לא יכולה לדבר ככה
מירב בן ארי:
אני אגיד מה שאני רוצה
מירב בן ארי:
 אני גם לא שואלת אותך
מירב בן ארי:
 עוד אחד
בועז ביסמוט:
לא
בועז ביסמוט:
 תסלחי לי, עם כל הכבוד, את לא תדברי ככה
ארז מלול:
מה זה המילים האלה? מה זו הבריונות הזאת?
בועז ביסמוט:
רגע, שנייה אחת
בועז ביסמוט:
 אני אענה לה
בועז ביסמוט:
 מה שהיה סמרטוט - - -
מירב בן ארי:
סליחה, אל תפריע לי
בועז ביסמוט:
 את לא יכולה להגיד את זה
מירב בן ארי:
מה קרה? מה אמרתי? - - -
ארז מלול:
מה זה סמרטוטים? עשית אותי סמרטוט?
מירב בן ארי:
- - - שב בשקט - - -
בועז ביסמוט:
מה זה סמרטוט? הכנסת הייתה סמרטוט בהסכמי לבנון
בועז ביסמוט:
 אז התייחסתם לכנסת כסמרטוט
בועז ביסמוט:
 בהסכמי לבנון התייחסתם לכנסת כסמרטוט
מירב בן ארי:
ברור שאני אגיד, כי אתם כאילו כמו חבורה של סמרטוטים
בועז ביסמוט:
מה זה, אני מבינה יותר? הכנסת סמרטוט? מה זה? מה זה הדיבור הזה? אדוני היושב-ראש, ככה מדברים אצלך?
מיקי לוי:
חה"כ ביסמוט, בוא נוריד את גובה הלהבות
בועז ביסמוט:
היא לא תדבר ככה
בועז ביסמוט:
 מה זה סמרטוט?
מירב בן ארי:
לי אתה אומר? לי אתה אומר?
מיקי לוי:
אני מנסה לעשות דיון מהותי
בועז ביסמוט:
מה זה דיון? אז תקרא אותה לסדר
בועז ביסמוט:
 מה זה הדיבור הזה?
מיקי לוי:
בבקשה, חה"כ בן ארי
משה סנה:
לפחות תחזרי בך מהדברים
בועז ביסמוט:
תחזרי בך
בועז ביסמוט:
 אני לא מוכן
מירב בן ארי:
על מה? על מה? על שאמרתי שאני מבינה יותר ממנו בכנסת?
בועז ביסמוט:
אני לא מוכן
משה סנה:
לא ככה מדברים
מירב בן ארי:
אמרתי חבורה
בועז ביסמוט:
לא, לא מדברים ככה
מירב בן ארי:
אני לא אמרתי לו סמרטוט
מירב בן ארי:
 אני לא אמרתי
מירב בן ארי:
 אני אמרתי חבורה
מירב בן ארי:
 חבורה זה באופן כללי
ארז מלול:
את גם משקרת?
בועז ביסמוט:
בהסכמי לבנון הכנסת הייתה סמרטוט
מיקי לוי:
די, חה"כ ביסמוט
מיקי לוי:
 אתה רוצה להתווכח על הסכמי לבנון? בבקשה
בועז ביסמוט:
לא, אבל הטרמינולוגיה
בועז ביסמוט:
 הטרמינולוגיה
מירב בן ארי:
תקשיב, אם הייתי רוצה לדעת משהו בעיתונות, הייתי אומרת שבועז ביסמוט מבין יותר ממני בעיתונות
מירב בן ארי:
 אם הייתי רוצה לדעת משהו על מח"ש - - -
משה סנה:
לא, זה הדרך - - -
מירב בן ארי:
שקט
מירב בן ארי:
 שקט
משה סנה:
מה זה שקט?
מיקי לוי:
אבל תנו לה לסיים
מיקי לוי:
 תענה לה מה שאתה רוצה
מירב בן ארי:
תנו לי לדבר
מירב בן ארי:
 מה, גם שקט אסור להגיד?     אם הייתי רוצה לדעת משהו על מח"ש, כנראה שהייתי אומרת שמשה סעדה מבין יותר טוב ממני
מירב בן ארי:
 זה לא הופך אותי לקטנה יותר
טלי גוטליב:
אדוני היו"ר, אנחנו מבקשים לדחות את ההצבעה ליום שני
מירב בן ארי:
אבל קודם כל את לא מחליטה
מירב בן ארי:
 יש יו"ר והוא מחליט
מיקי לוי:
היא יכולה לבקש
קריאה:
היא אמרה מבקשים
מירב בן ארי:
אלוהים, תנו לי שנייה לדבר בצורה רציונלית
מיקי לוי:
אני לא עושה בכוח
מירב בן ארי:
גם אנחנו לא רוצים בכוח
מירב בן ארי:
 היא נדרסת על ידי הממשלה, ואנחנו אמורים להיות רשות ראשונה בין שוות, כמו שלימדתי את הסטודנטים שלי
מירב בן ארי:
 כן, כי היא בית הנבחרים – ועכשיו אני מדברת בנחת, אז תקשיבו – היא הבית של הנבחרים
טלי גוטליב:
זה לא בית
מירב בן ארי:
רגע, אל תפריעי לי
מירב בן ארי:
 אז בסדר, תקראי לזה איך שאת רוצה
מירב בן ארי:
 אני רוצה ואני אקרא לזה איך שאני רגילה
טלי גוטליב:
איך את יכולה לקרוא לחברי כנסת סמרטוטים?
מירב בן ארי:
כי פעם הייתה פה כנסת נורמלית
משה סנה:
ועכשיו היא לא נורמלית? למה לא? כי הרוב הוא אחר? כי הרוב השתנה?
מיקי לוי:
תנו לה רק לסיים
מיקי לוי:
 שלושה משפטים לסיום, בבקשה
מירב בן ארי:
זה מדהים שלא נותנים לסיים משפט
מירב בן ארי:
 הכנסת הזאת אמורה להיות ראשונה בין שוות
מירב בן ארי:
 היא הבית של נבחרי אזרחי מדינת ישראל, והיא נדרסת שוב ושוב, ועל מה? אני כינסתי את הוועדה שלי, המפכ"ל התייצב חמש-שש פעמים בשנה
מירב בן ארי:
 הינה, הבאתי לכם את הסיכום של שומר חומות
מירב בן ארי:
 הכול מוכן
מירב בן ארי:
 כל מה שאתם צריכים זה פעם אחת להגיד, כן, אנחנו סופרים את הכנסת ושהמפכ"ל יבוא לפה
מירב בן ארי:
 אף אחד לא רוצה דווקא
מירב בן ארי:
 תאמינו לי, גם אני לא, אבל אם הגעתם למצב שיו"ר הוועדה לביקורת המדינה צריך להתחנן – למי? למפכ"ל, למפכ"ל
טלי גוטליב:
הוא לא פנה למפכ"ל
טלי גוטליב:
 הוא פנה לשר
מירב בן ארי:
אל תוותרו
מירב בן ארי:
 זו הזכות שלנו כפרלמנט
מירב בן ארי:
אנחנו לא סמרטוטים – הינה, כולן, כולם
טלי גוטליב:
אני לא משתמשת במילה הזאת
טלי גוטליב:
 לא, ממש לא
מירב בן ארי:
אני אעשה מה שאני – די
טלי גוטליב:
לא מילה
טלי גוטליב:
 בחייך, זה לא מתאים
מירב בן ארי:
די, באמת
מירב בן ארי:
 את לא יכולה לעצור לפעמים?
ארז מלול:
אני דואג גם לכבודך
מירב בן ארי:
אל תדאג
ארז מלול:
אני כן דואג
מירב בן ארי:
תאמין לי, אין שבוע שכבודי לא נרמס מחדש
מירב בן ארי:
 אם יש מישהו שהכבוד שלו נרמס פה כל שבוע זה שלי, תאמינו לי, אבל לא אכפת לי
מירב בן ארי:
אכפת לי מהבית הזה ומיו"ר הוועדה הזה, שמן הדין ומן הצדק שיבוא לפה המפכ"ל וייתן את הדוח שכבר הציג בוועדה לביטחון לאומי שלוש פעמים בשנה האחרונה
מיקי לוי:
 משה, בבקשה
משה שמעון רוט:
קודם כל, תרשו לי, אני רוצה לקבל את מה שחה"כ המכובד חילי טרופר אמר – שידברו בנחת, וגם לגבי הנושא השני, לדון לגופו של עניין
משה שמעון רוט:
 אלא, סליחה שאני אגיד, שיש אנשים שהם חשודים שיש להם נטיות או כוונות פוליטיות
משה שמעון רוט:
 אני אומר, יש אנשים שחשודים בכך כי בתוך התנהלות שהייתה פה בשבועות ובחודשים האחרונים, אז ראו את זה – אנשים שכל מטרתם הייתה פוליטית, פוליטית, פוליטית
משה שמעון רוט:
 ולכן, למרות שזה נשמע לך ואני מסכים איתך שזה באמת לא ראוי לא לדון לגופו של עניין, אבל לאנשים יש הרבה חשדנות בגלל כל מה שהיה
משה שמעון רוט:
     לכן אני חושב שאם יש דבר שמוסכם על הצדדים, צריך לעשות הכול כדי שזה יבוא בהסכמה ולא בכוחנות
משה שמעון רוט:
 אני חושב שגם חברי הכנסת המכובדים שיושבים פה יסכימו לעיקרון הזה
משה שמעון רוט:
 ואם זה באמת נחוץ, וכמו שאמרתי, בוא נסתכל על נושא היעילות של העניין – וככל שזה יעיל, אני חושב שיהיה שיתוף פעולה
טלי גוטליב:
אני מציעה לדחות את ההצבעה ליום שני
מירב בן ארי:
את יכולה להתחייב שביום שני - - -
טלי גוטליב:
אני פונה ליו"ר ואני לא מתחייבת לכלום
טלי גוטליב:
 די כבר
מיקי לוי:
רגע, מירב
מירב בן ארי:
האם היא יכולה להתחייב? היא לא נתנה לי לסיים משפט
טלי גוטליב:
אני באמצע דיבור
מיקי לוי:
חה"כ בן ארי, תודה
מיקי לוי:
 חה"כ גוטליב ברשות דיבור
טלי גוטליב:
אני רוצה להבהיר ליו"ר ולוועדה, ולכולם פה – כולנו מחויבים בסוף לעם ישראל, הוועדה הזאת היא עיניים של העם
טלי גוטליב:
 אנחנו אומרים את זה כאן כל הזמן
טלי גוטליב:
 אדוני היו"ר רואה את זה גם בוועדות משנה
טלי גוטליב:
 אנחנו לא משחקים פה משחקים, ולא משתמשים בוועדת ביקורת לדבר על חברי הכנסת בצורה מבזה כל כך או על הכנסת ככזו
טלי גוטליב:
     אני מזכירה גם לחה"כ בן ארי, בסוף יש כאן משחקים של קואליציה ואופוזיציה, אבל לא בוועדה הזאת
מירב בן ארי:
טוב שאמרת לי
מירב בן ארי:
 לא ידעתי
טלי גוטליב:
ואפשר לשים דברים בשום שכל ובנחת
טלי גוטליב:
 כשלעצמי, אני לא חשבתי שצריך להביא לפה את המפכ"ל בכוח, אבל משאני שומעת את הדברים כאן ובגלל שאנחנו אנשים ענייניים ודואגים, ואוהבי הארץ מאוד - - -
מירב בן ארי:
מה זה ענייניים
טלי גוטליב:
כן, הגיוניים ואוהבי הארץ מאוד, ואנחנו יצאנו החוצה וכדי שלא נצביע נגד, אנחנו מבקשים לדחות את ההצבעה ליום שני, לבדוק את הדברים גם מול השר, ולבוא בשום שכל ובהיגיון
מירב בן ארי:
סליחה, את מבקשת לדחות - - -
טלי גוטליב:
כן, והיו"ר מחליט על זה
מירב בן ארי:
 האם את יכולה לתת איזושהי הבטחה - -
טלי גוטליב:
אני לא יכולה כלום
טלי גוטליב:
 אני יכולה להצביע עכשיו נגד
מירב בן ארי:
- - שביום שני תצביעו? או שביום שני עוד פעם?
מיקי לוי:
 חה"כ בן ארי, תודה
מירב בן ארי:
מה זה הבדיחה הזאת?
מיקי לוי:
חה"כ סעדה, בבקשה
משה סנה:
אני מצטרף למה שאמר חברי משה, ואני חושב שהוא מדייק, אבל אני רוצה להגיד משהו לחילי
משה סנה:
 שמעתי את מה שאתה אומר, וסליחה, כי אני מאוד מעריך אותך – אתה מיתמם
משה סנה:
 לצערי, אני אומר את זה, אנחנו בקרקס, ואפילו פניתי לך אישית כמה פעמים
משה סנה:
 בואו נקיים דיון ענייני על דברים לא פחות חשובים מהעניין הזה, ובכנסת הזאת הענייניות מחוץ למשחק, גם המשחק שלך, והמשחק כולו הוא פוליטי
טלי גוטליב:
חבל
משה סנה:
אנחנו מובילים את המדינה לכאוס בגלל פוזיציה פוליטית
משה סנה:
 אז פתאום באיזשהו אירוע, ועם כל הכבוד לאירוע הזה, והוא חשוב, אבל ביחס לאירוע הענק של הרפורמה הוא פחות משמעותי, ואתה פתאום מיתמם ומסתכל אליי ואומר לי, משה, כאילו, מה, פוזיציה פוליטית? כן, הכול פה בפוזיציה, וזה עצוב, ואולי כדאי שנפסיק עם זה ונתחיל לדבר לגופו של עניין לא רק באירוע הזה, אלא בכל האירועים
משה סנה:
 זה קצת נראה לי כמו הקוזאק הנגזל – אתם מנהלים אירוע שלם מפוזיציה - -
מירב בן ארי:
אבל אתם הקוזאק
משה סנה:
ופתאום אתם אומרים לי, סליחה, מה, אין דיון לגופו של עניין? הגשתי את החוק שלי בעניין מח"ש, ואף אחד מהחברים שלכם שיוצא לתקשורת ומחרף ומגדף, לא טרח אפילו לשאול אותי: משה, תסביר לי, ואז אני אחלוק עליך, לפחות שאני אדע
משה סנה:
 לא, זה לא רלוונטי לכם
משה סנה:
 אתם מפוזיציה
משה סנה:
     אני פניתי לאינסוף חברי כנסת פה ואמרתי להם, בואו תדברו איתי על הרפורמה, אולי לא נסכים אבל נדע מהי נקודת המחלוקת
משה סנה:
 שניים הסכימו, שניים מכל הכנסת
מירב בן ארי:
למי פנית? פנית למישהו?
משה סנה:
שניים הסכימו
מירב בן ארי:
למי פנית?
משה סנה:
בוועדת החוקה, לא פעם, לא פעמיים, לא שלוש, לא ארבע
משה סנה:
 וכשסיפרתי את הסיפור הזה בוועדה, אז פנה אליי אחד מהחברים למפלגה שלך, מירב בן ארי, ושאל אותי בפנים חמורות כחוקר: סליחה, אני רוצה לדעת, בבקשה, עם מי דיברת
משה סנה:
 אמרתי לו, תקשיב, אין חוקי הסגרה, אני לא מסגיר אותו לשלטונות, כשאני מבין לאיפה הגענו
משה סנה:
 אז בואו נסיר את המסכות, כן, הכול פה מפוזיציה, ואני באתי לפה - - -
מירב בן ארי:
אבל אם אתה ענייני - - -
משה סנה:
שנייה, תנו לי לסיים
משה סנה:
 ואני פה, ואם הייתי מצביע, הייתי מצביע מפוזיציה
משה סנה:
 בעולם מתוקן המפכ"ל צריך להגיע, כי המפכ"ל צריך לתת דין וחשבון - - -
מירב בן ארי:
למה הוא לא מגיע? למה הוא לא מגיע?
מיקי לוי:
 רגע
מירב בן ארי:
כל משפט שני הוא הפריע לי
מירב בן ארי:
 אז וואלה, אז הפרעתי לו במשפט
מירב בן ארי:
 אין משפט שהם נתנו לי לסיים
משה שמעון רוט:
הוא באמת לא צדק כשהפריע לך
משה סנה:
בעולם מתוקן המפכ"ל לא צריך להגיע, אלא חייב להגיע
משה סנה:
 כמי שהיה איש מערכת, היו פה כשלים משמעותיים בשומר חומות, וראוי וחובה לאזרחי ישראל לברר את זה
משה סנה:
 ולכן אני לא מיד אגן על זה ואני אגיד את האמת
משה סנה:
 אבל אחרי זה אני אגיד, כן, לצערי, בקרקס הזה אני חלק מהמשחק הפוליטי, ואני מקווה שנצליח לדבר עם השר ולמצוא את הפתרון
טלי גוטליב:
אנחנו נבקש מהיו"ר לקבל את ההצעה הזאת, במקום שנצביע היום
מיקי לוי:
אני כבר מתייחס
מיקי לוי:
     חה"כ סעדה, תדע שבכנסת הקודמת לא הצביעו אפילו פעם אחת עם הקואליציה, והיו גם חוקים טובים של האופוזיציה שהיא הקואליציה של היום, למשל, הארכת תקנות החירום ביהודה ושומרון
מיקי לוי:
 אבל עזוב, זה לא על שולחני כרגע, זה בתשובה למה שאמרת לחילי טרופר שהוא אחד האנשים היותר-שקטים בבית הזה
מירב בן ארי:
גם הכי ענייניים בכנסת
מיקי לוי:
הלחץ עליי זה לא רק החוק עצמו שמחייב אותי ומבקר המדינה
מיקי לוי:
 הלחץ עליי הוא מראש ערים שאצלם זה קרה
מיקי לוי:
 הם לוחצים עליי והם רצו לבוא היום – אמרתי: אל תבואו, כי זה רק הליך טכני, אל תבואו
מיקי לוי:
 אני אזמין אתכם כשנדון בחוק הזה, כי לכל אחד יש על הנשמה יש אצא על הנשמה מה קרה אצלו
מיקי לוי:
 אתה רוצה להגיד משהו, חה"כ ביסמוט?
בועז ביסמוט:
משהו קצר
בועז ביסמוט:
 הצעת החוק של חה"כ גוטליב תואמת את מה שאתה אמרת קודם
מיקי לוי:
אני מתייחס
מיקי לוי:
 חה"כ גוטליב, ניסיתי אתמול, גם לא הצלחתי להתקשר אלייך אבל זה באשמתי, אני אשם, לא חזרתי אלייך
מיקי לוי:
 יש כאן את כל שבע הפניות, חמש לשר ושתיים ליושב-ראש – אני מוסר לך אותן, שישמשו בידייך כבסיס
מיקי לוי:
 אנחנו נחכה לתשובה ביום שני, ביום שלישי ב-9:30 - - -
מירב בן ארי:
 ביום שלישי ב-9:30 לא יהיה דיון כי המליאה תהיה כל הלילה ביום שני, עד הבוקר, אני כבר אומרת
מירב בן ארי:
 וגם סליחה, למה לא להצביע ביום שני?
מיקי לוי:
חה"כ גוטליב, אני ממתין, כפי שביקשת, ליום שני – אבל תראי, חה"כ גוטליב, הדיון יהיה חייב להיות תוך שבועיים-שלושה שבועות, לא תוך חצי שנה, כי לוחצים עליי לוחצים עליי ראשי הערים
מיקי לוי:
 תאמיני לי, מהם אני מקבל הכי הרבה טלפונים
טלי גוטליב:
אני אדם ענייני
טלי גוטליב:
 ככה ניהלתי את המשרד שלי
טלי גוטליב:
 אנחנו רוצים שיבוא המפכ"ל, נכון?
מירב בן ארי:
מזל שלא היית פה בכנסת הקודמת
מירב בן ארי:
 היית סובלת
מירב בן ארי:
 את, אישית, היית סובלת
טלי גוטליב:
מירב, עזבי
טלי גוטליב:
 אני לא מתווכחת
מיקי לוי:
די, די
מיקי לוי:
 מירב, אני רוצה לסיים
טלי גוטליב:
אני פונה ליו"ר
טלי גוטליב:
 אני יודעת לנהל משרד - - -
מיקי לוי:
חה"כ גוטליב, בבקשה
מירב בן ארי:
אתה צריך להצביע ביום שני
מירב בן ארי:
 יום שני, אין לי בעיה
טלי גוטליב:
אדוני, ביום שני אנחנו נדע
טלי גוטליב:
 אנחנו נשתדל לבוא ולהצטייד גם עם עמדה וגם עם מועד סביר להתכנסות הזו
מיקי לוי:
אני מאוד מודה לך
מיקי לוי:
 לפיכך, אחרי דיון בוועדה בנושא מבקר המדינה, ערים מעורבות, שומר חומות – התכנסנו כאן להצביע על צו הבאה
מיקי לוי:
 אני מקבל את ההצעה של חברי הכנסת ובראשם חה"כ גוטליב, לתת לה את האפשרות להסדיר הגעתו של המפכ"ל, ראש אג"מ ומפקד מג"ב לוועדה, לצורך דיון בדוח מבקר המדינה
מירב בן ארי:
ואם לא, תהיה הצבעה ביום שני?
מיקי לוי:
 אני אקבע אותה
מיקי לוי:
צוהריים טובים לכולם, ברוכים הבאים
מיקי לוי:
 על שולחננו מונח דוח של מבקר המדינה בנושא הניהול והפיקוח של משרד החקלאות ופיתוח הכפר בתחום יבוא מקנה, מספוא ומניעת מחלות
מיקי לוי:
 אני אגיד רק משפט אחד לפני שאני אעביר את זכות הדיבור לאנשי משרד מבקר המדינה
מיקי לוי:
     אנו, כבני אדם, מחויבים למנוע סבל מיותר לבעלי החיים
מיקי לוי:
 עוד מילה וחצי בפתח דבריי
מיקי לוי:
 חברתי לסיעה, יסמין פרידמן, שהיא לוחמת ללא חת בתחום הזה, גם בנושא יבוא המקנה, גם בנושא בעלי חיים ללא בית, מה שנקרא, הכלתם, דאגה לבעלי החיים באשר הם, גם בגני חיות נידחים וגם בטבע
מיקי לוי:
 אז אני רוצה להודות לך על השליחות הזו שלקחת על עצמך, יישר כוח